rkrachtverdeler.jpg (56.49 KiB) Viewed 1052 times
rembekrachtiger bagheera achter.JPG (1.65 MiB) Viewed 904 times
onderdelen rembekrachtiger 1.JPG (1.48 MiB) Viewed 904 times
remdrukreg.jpg (33.85 KiB) Viewed 903 times
rembekrachtiger bagheera achter.JPG (1.65 MiB) Viewed 829 times
IMG00064 [800x600 test tekening 2].JPG (117.4 KiB) Viewed 829 times
IMG00059 [800x600 test tekening 2].JPG (101.37 KiB) Viewed 829 times Ramaphosa sê dat meer staatsinmenging tot oplossings sal lei - Solidariteit WêreldSolidariteit Wêreld
Tuis › Mediaverklarings › Ramaphosa sê dat meer staatsinmenging tot oplossings sal lei
Ramaphosa sê dat meer staatsinmenging tot oplossings sal lei
Solidariteit het vandag in reaksie op president Ramaphosa se staatsrede gesê dat dit duidelik is dat die regerende party se basiese uitgangspunt is dat meer staatsbeheer tot beter resultate sal lei en dit ten spyte van die jare lange rampspoedige gevolge wat deur staatsinmenging veroorsaak is.
Die hardnekkige deurvoer van onder meer die implementering van die Nasionale Gesondheidsversekering en die onderneming om eiendom sonder vergoeding te onteien, dui op ʼn staat wat poog om mense al hoe meer afhanklik van hom te maak.
“Die regerende party kom duidelik nie tot die besef dat die staat eintlik die grootste struikelblok is om Suid-Afrika op ʼn pad van welvarendheid te neem nie. In plaas daarvan om te dereguleer, beloof die staat net meer regulasies en meer wetgewing, wat uiteindelik ʼn groter meulsteen om die nek van die Suid-Afrikaanse ekonomie gaan wees,” het Werner Human, adjunkbestuurshoof van Solidariteit, gesê.
Volgens Human is daar, gemeet aan hierdie toespraak, geen aanduiding dat die regering enige iets anders as selfs ʼn groter hindernis tot ekonomiese groei sal wees nie. “Die regerende party dui aan dat miljarde rande van die belastingbetaler gespandeer gaan word om die huidige stand van sake te verbeter. Die probleem in Suid-Afrika is nie dat die regering te min geld spandeer nie; dit is dat hulle te veel geld verloor. Ongelukkig neem bevoegdheid nie toe namate syfers groter raak nie, en meer geld wat in onwerkbare staatsprojekte ingestoot word, beteken net minder geld in Suid-Afrikaners se sakke en meer skuld vir die fiskus, terwyl die impak op Suid-Afrikaners se lewens ten beste weglaatbaar is en dit ten ergste duidelik skadelik is,” het Human gesê.
Human stel voorts dat staatsinstellings wat lamgelê word deur swak bestuur, nie volhoubaar is nie. “Buiten die klein groen loot van ʼn belofte om deur middel van ʼn skeiding van besigheidseenhede ʼn ommekeer by Eskom te bewerkstellig, bly staatsinstellings ʼn groot plunderput wat deur swak bestuur lamgelê word, terwyl die belastingbetaler die las daarvan dra. Die regerende party sal tot die besef moet kom dat tegnokraties-oorweldigende staatsorgane bloot nie doeltreffend kan funksioneer nie – ongeag wie op die direksies van daardie organisasies dien,” het Human gesê.
“Ramaphosa en die regerende party blyk steeds salig onbewus te wees van die feit dat regering en die innovasie van besigheid nie gelyk kan staan nie. Privaat besighede moet toegelaat word om kwessies soos wat in die staatsrede genoem is, te takel. Soos dit duidelik blyk oor die wêreld heen, bly die privaat sektor die primêre bron van dinamiese, innoverende en paradigma-skuiwende idees. As die regering net meer vertroue in gewone Suid-Afrikaners gehad het om oor hul eie sake te beslis, in plaas daarvan om alle besluite by ʼn paar staatsamptenare te sentraliseer, dan sou ons almal soveel beter daaraan toe gewees het,” het Human afgesluit.